Søndag middag var det slut. Efter en hel weekend med debatter, networking og begivenheder på Folkemødet, var det søndag tid til at drage hjemad. For manges vedkommende mange oplevelser rigere. Herunder gør et par nordjyder, som TV2 Nord mødte på Folkemødet, status efter weekenden på Bornholm. Dette års Folkemøde trak rekord mange gæster til solskinsøen. Torsdag besøgte 30.000 mennesker Folkemødet, fredag nåede tallet op omkring 44.000, imens der lørdag cirka var 35.000 besøgende. - Vi har haft rekord mange gæster. Allerede lørdag eftermiddag rundede vi sidste års antal besøgende på fire dage. Det har ikke været uden udfordringer, men det er gået meget godt alligevel, siger Bornholms borgmester Winni Grosbøll (S) til TV2/Bornholm.

Referat:
Godt 110.000 gæster lagde vejen forbi Folkemødet her i weekenden på Bornholm. TV2 Nord fangede et par af de nordjyder, der havde taget turen til Bornholm.